पाएं अपने शहर की ताज़ा ख़बरें और फ्री ई-पेपरडाउनलोड करें
काेराेना का उपचार कर रहे निजी अस्पतालों को ऑक्सीजन, दवा की वास्तविक आवश्यकता, आपूर्ति और उपचार की तय सरकारी दरों पर इलाज करना होगा। इसके अलावा 1 मई से प्रारम्भ हुई मुख्यमंत्री चिरंजीवी स्वास्थ्य योजना में कोविड के मरीजों का इलाज भी शामिल किया गया है। योजना में शामिल अस्पताल कोविड अस्पताल होने पर इससे इनकार नहीं कर सकता। पहले से भर्ती मरीजों का इलाज जारी रहेगा।
कलेक्टर अन्तर सिंह नेहरा ने अस्पतालों में नियुक्त आरएएस नोडल अधिकारियों को सरकार द्वारा निर्धारित दरों पर ही उपचार सुनिश्चित करने के निर्देश दिए हैं। कलेक्टर नेहरा व जेडीसी गौरव गोयल बुधवार काे कलेक्ट्रेट में अस्पतालों में नियुक्त नाेडल अधिकारियों की बैठक ले रहे थे। कलेक्टर नेहरा ने कहा अस्पतालों के खिलाफ शिकायत पाए जाने पर कारवाई की जाएगी।
अधिकारियों ने बैठक में नाेडल अधिकारियों काे अस्पतालों पर नजर बनाए रखने के लिए निर्देशित किया है। जेडीसी गाेयल ने हर कोविड अस्पताल में स्वागत कक्ष, एडमिशन और वेटिंग रूम में सरकार की ओर से वर्तमान में कोविड उपचार के लिए निर्धारित दरों की सूचना लगाई जाने काे कहा। अस्पताल में परामर्श शुल्क, नर्सिंग चार्ज, बेड एवं खाने का शुल्क, निर्धारित उपचार निर्देश के अनुसार डिस्चार्ज करने पर कोविड-19 टेस्ट, सभी प्रकार की मॉनिटरिंग एवं फिजियोथैरेपी शुल्क सभी प्रकार बायोकेमेस्टरी समेत सभी जांचे भी शामिल की गई हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn